**สรุปผลการปฏิบัติงานนิเทศภายในศูนย์พัฒนาเด็กเล็ก**

1. **ศูนย์พัฒนาเด็กเล็กบ้านตำมะลังเหนือ**

ศูนย์พัฒนาเด็กเล็กบ้านตำมะลังเหนือ ตั้งอยู่หมู่ที่ 2 ตำบลตำมะลัง อำเภอเมืองสตูล จังหวัดสตูล สังกัดองค์การบริหารส่วนตำบลตำมะลัง เป็นศูนย์พัฒนาเด็กเล็กที่องค์การบริหารส่วนตำบลตำมะลังรับถ่ายโอนจากกรมการพัฒนาชุมชน เมื่อปี พ.ศ. 2546 ภายใต้ภารกิจการกระจายอำนาจด้านการจัดการศึกษาศูนย์พัฒนาเด็กเล็กให้แก่องค์กรปกครองส่วนท้องถิ่น เป็นศูนย์พัฒนาเด็กเล็กที่มีขนาดเล็ก มีข้าราชการในตำแหน่ง ครู ค.ศ.2 จำนวน 1 คน และพนักงานจ้างตามภารกิจ ตำแหน่ง ผู้ช่วยครูผู้ดูแลเด็กจำนวน 1 คน จากการนิเทศงานแต่วันที่ 1 พฤศจิกายน 2565 ถึงวันที่ 31 มีนาคม 2566 ในภาคเรียนที่ 2 ปีการศึกษา 2565 จำนวนเด็กนักเรียน อายุตั้งแต่ 2 – 3 ขวบ จำนวน 27 คน

ศูนย์พัฒนาเด็กเล็กบ้านตำมะลังเหนือมีข้อจำกัดเรื่องอาคารศูนย์พัฒนาเด็กเล็ก เป็นอาคารชั้นเดียว ขนาดพื้นที่ประมาณ 165 ตารางเมตร ศูนย์พัฒนาเด็กเล็กบ้านตำมะลังเหนือตั้งบนพื้นที่เกาะ มีน้ำท่วมถึงพื้นที่สนามเด็กเล็กและพื้นที่รอบนอกบริเวณของศูนย์พัฒนาเด็กเล็ก สัดส่วนของครูผู้ดูแลเด็กต่อจำนวนนักเรียนเฉลี่ย 1:20 ซึ่งเป็นสัดส่วนที่ไม่เหมาะสม และครูผู้ดูแลเด็กมีความสามารถในด้านการใช้คอมพิวเตอร์ในการทำงานด้านการจัดเก็บข้อมูล หรือการสร้างสรรค์ข้อมูลค่อนข้างน้อย จบการศึกษาด้านการศึกษาปฐมวัย อายุเฉลี่ยของครู 57 ปี

ศูนย์พัฒนาเด็กเล็กบ้านตำมะลังเหนือมีข้อดี ได้แก่ผู้ปกครองและชุมชนรอบบริเวณให้ความสนใจในการจัดการศึกษาของศูนย์พัฒนาเด็กเล็ก โดยการร่วมมือในกิจกรรมต่าง ๆ ที่ศูนย์พัฒนาเด็กเล็กได้จัดทำขึ้น

การดำเนินงานตามมาตรฐานการศึกษาปฐมวัย

**1. ส่วนวิสัยทัศน์และนโยบาย ประกอบด้วย**

1.1 การประสานความร่วมมือเพื่อการจัดทำวิสัยทัศน์ ทิศทางและนโยบาย

ผู้นิเทศได้ดำเนินงานโดยการทบทวนแผนพัฒนาการศึกษา แผนงบประมาณ และแผนประจำปีการศึกษาของศูนย์พัฒนาเด็กเล็ก เพื่อการกำหนดวิสัยทัศน์ของศูนย์พัฒนาเด็กเล็ก จากสภาพปัญหาที่เกิดขึ้นพบว่าศูนย์พัฒนาเด็กเล็กมีการกำหนดวิสัยทัศน์ หากแต่เป็นวิสัยทัศน์ที่ไม่ได้มุ่งเน้นผลลัพธ์ที่จะเกิดขึ้น และเป็นการดำเนินงานที่เกิดจากครูเป็นผู้จัดทำเพียงฝ่ายเดียว

และจากสภาพที่พบว่าโดยส่วนใหญ่ผู้บริหารท้องถิ่นจะมีภารกิจด้านอื่นๆ หรือการให้ความสำคัญต่อการจัดทำแผนของศูนย์พัฒนาเด็กเล็กน้อยมาก ผู้นิเทศจึงได้แนะนำให้ครูทำบันทึกข้อความจากศูนย์พัฒนาเด็กเล็ก เพื่อแจ้งกำหนดการประชุม หารือในด้านการจัดทำแผนของศูนย์พัฒนาเด็กเล็ก ผ่านกองการศึกษา ศาสนาและวัฒนธรรม ไปยังนายกองค์การบริหารส่วนตำบลเพื่อขอความร่วมมือในการเข้าร่วมการดำเนินงานด้านการปรับปรุงแผนการดำเนินงานของศูนย์พัฒนาเด็กเล็ก

และพบว่าคำสั่งแต่งตั้งคณะกรรมการสถานศึกษาศูนย์พัฒนาเด็กมีการปรับปรุงคณะกรรมการโดยเปลี่ยนแปลงบางคนเสียชีวิตไปแล้ว ผู้นิเทศได้กำหนดการประชุม หารือ โดยจัดให้มีคณะกรรมการศูนย์พัฒนาเด็กเล็กเพื่อการกำหนดวิสัยทัศน์ ทิศทางและนโยบายการพัฒนา

1.2 การกำหนดวิสัยทัศน์และนโยบายการพัฒนา ศูนย์พัฒนาเด็กเล็ก โดยวิสัยทัศน์ของจะต้องสอดคล้องกับปรัชญาของการจัดการศึกษาระดับปฐมวัย ความเปลี่ยนแปลงของโลก และความต้องการของท้องถิ่น

วิสัยทัศน์ที่ศูนย์พัฒนาเด็กเล็กมีอยู่เดิม จากการสอบถามคุณครูเป็นผู้กำหนดไว้เอง โดยไม่ได้ผ่านการให้ทุกฝ่ายได้เข้ามามีส่วนร่วมในการกำหนดวิสัยทัศน์และนโยบายในการพัฒนา และคุณครูก็ไม่ได้จำว่าวิสัยทัศน์ของศูนย์คืออะไรจะดำเนินงานอย่างไร เพื่อให้ศูนย์พัฒนาเด็กเล็กเป็นหน่วยงานการศึกษาแรกของชุมชนที่สามารถสนองความต้องการของท้องถิ่น และเป็นการปลูกฝังวัฒนธรรม ภูมิปัญญาและส่งต่อสิ่งที่ต้องการอนุรักษ์ไปสู่รุ่นต่อไป การกำหนดวิสัยทัศน์ถือเป็นสิ่งสำคัญสำหรับการมุ่งสู่เป้าหมายของการจัดการศึกษาในศูนย์พัฒนาเด็กเล็ก ที่ทุกฝ่ายต้องเข้ามามีส่วนร่วมในการกำหนด และเป็นสิ่งที่ท้องถิ่นต้องการให้เด็กปฐมวัยมุ่งเป็น

1.3 การกำหนดบทบาทการหนุนเสริมการทำงานของภาคีความร่วมมือ

- ตรวจสอบจากการทำงานภายในศูนย์พัฒนาเด็กเล็กจากที่ได้ปฏิบัติงาน ยังไม่ได้มีการแต่งตั้งคำสั่งเพื่อการทำงานอย่างมีระบบและเป็นรูปแบบที่อ้างอิงได้ ผู้นิเทศได้แนะนำแนวทางให้ครู ได้ประสานความร่วมมือไปยังองค์กรในหมู่บ้าน ทั้งโรงเรียนประถมศึกษา โรงพยาบาลส่งเสริมสุขภาพ องค์กรเอกชน เพื่อสนับสนุนการทำงานของศูนย์พัฒนาเด็กเล็ก และพบว่าผู้ปกครองเอกชนรวมทั้งหน่วยงานต่าง ๆ ให้การสนับสนุนจัดกิจกรรมต่าง ๆ ตามแผนที่ศูนย์พัฒนาเด็กเล็กได้กำหนดไว้อย่างดี

1.4 การสื่อสารสาธารณะ โดยมีเป้าประสงค์สำคัญเพื่อนำเสนอทิศทางการพัฒนาและสร้างความมั่นใจในการดำเนินงานของ ศูนย์พัฒนาเด็กเล็ก ให้กับผู้มีส่วนได้ส่วนเสียและสังคม

- ในปัจจุบันที่ข่าวสารแพร่หลายอย่างรวดเร็วโดยผ่านทางเครือข่ายอินเตอร์เนต และศูนย์พัฒนาเด็กเล็กบ้านตำมะลังเหนือ มีการติดต่อเครือข่ายอินเทอร์เนต ทำให้ครูสามารถเชื่อมการติดต่อกับฝ่ายต่าง ๆ ได้อย่างรวดเร็ว และมีการนำเสนอโครงการ กิจกรรมต่าง ๆ ของศูนย์พัฒนาเด็กเล็กผ่านทาง Facebook Line และ Website ขององค์กรปกครองส่วนท้องถิ่น

**2) ส่วนการกำหนดกลยุทธ์และการขับเคลื่อนการพัฒนา ประกอบด้วย**

2.1 เริ่มจากการตรวจสอบแผนกลยุทธ์ที่มีอยู่ในปัจจุบัน ครูมีการดำเนินงานในกิจกรรม ได้แก่ ... พบว่ากิจกรรมยังไม่สอดคล้องกับกิจกรรมเพื่อการพัฒนานวัตกรรม การจัดทำแผนกลยุทธ์และการกำหนดความรู้ที่จำเป็น โดยผู้บริหารองค์กรปกครองส่วนท้องถิ่นและบุคลากรศูนย์พัฒนาเด็กเล็กร่วมกันกำหนดพันธกิจ เป้าประสงค์ ตัวชี้วัดและกลยุทธ์ดำเนินงาน

ในกิจกรรมส่วนที่ 2 ผู้นิเทศได้ยกตัวอย่างเกี่ยวกับแผนกลยุทธ์ที่เกี่ยวข้องกับการพัฒนาเด็ก โดยการยึดแผนยุทธศาสตร์ และแผนพัฒนาของจังหวัด และการมุ่งกำหนดกิจกรรมที่จะนำไปสู่วิสัยทัศน์ของศูนย์พัฒนาเด็กเล็ก มุ่งเน้นความเป็นท้องถิ่นและพลโลก

2.2 การมอบหมายการดำเนินงานและพัฒนานวัตกรรม

- กิจกรรมในแต่ละกิจกรรมของศูนย์พัฒนาเด็กเล็ก บุคลากรในศูนย์พัฒนาเด็กเล็กมีครูผู้ดูแลเด็ก จำนวน 2 คน ผู้รับจ้างประกอบอาหารกลางวัน 1 คน ซึ่งในทุก ๆ กิจกรรมผู้รับจ้างประกอบอาหารกลางวันจะมีส่วนร่วมในการทำงานในทุกกิจกรรม และการ ทำให้การดำเนินงานในแต่ละกิจกรรมจำเป็นต้องมีพนักงานส่วนตำบลเข้ามามีส่วนร่วมในการดำเนินงาน และมีการมอบหมายงานให้ผู้ปกครอง คณะกรรมการศูนย์พัฒนาเด็กเล็กได้เข้ามาร่วมในกิจกรรมของศูนย์พัฒนาเด็กเล็ก .ซึ่งในห้วงของการทดลองใช้รูปแบบ กิจกรรมของศูนย์พัฒนาเด็กเล็กได้ดำเนินงานตามแผนของศูนย์พัฒนาเด็กเล็กที่ได้กำหนดไว้ ได้แก่

- กิจกรรมการพัฒนาทักษะของผู้ปกครอง

- กิจกรรมกับชุมชน ร่วมเก็บขยะ

- กิจกรรมการพัฒนามัสยิด สร้างจิตสำนึกในการเป็นคนดี ปฏิบัติตามหลักปฏิบัติของศาสนา

- กิจกรรมการทัศนศึกษา ทั้งพื้นที่ในตำบล ต่างอำเภอและพื้นที่ในจังหวัดสตูล โดยมุ่งเน้นพื้นที่ที่อยู่ในเขตพื้นที่ Satun UNESCO Global Geopark

- สร้างแหล่งเรียนรู้ในศูนย์พัฒนาเด็กเล็กเพิ่มเติม และส่งเสริมให้คุณครูใช้ความชำนาญของครูสร้างสื่อการเรียนรู้มากกว่าการใช้สื่อที่จัดซื้อ ฯลฯ

2.3 การติดตามการดำเนินงานและการแลกเปลี่ยนเรียนรู้ภายใน

สำหรับการติดตามการดำเนินงาน ผู้นิเทศใช้การสอบถามความคิดเห็นด้วยการใช้แบบสอบถาม และการสัมภาษณ์ การสังเกต ในการดำเนินงานแต่ละกิจกรรม

จัดให้มีกิจกรรมแลกเปลี่ยนเรียนรู้ การพูดคุย การประชุม และการปรึกษาหารือ แนะนำ แลกเปลี่ยนความรู้ การสร้างการติดต่อสื่อสารทางเฟสและไลน์เพื่อการติดตามงานอย่างทันเวลาและเป็นปัจจุบัน การสื่อสารที่รวดเร็วและประหยัดต่อการทำงานทั้งในและนอกเวลาราชการ

2.4 การพัฒนาศักยภาพและเสริมสร้างขวัญกำลังใจให้กับบุคลากร

กิจกรรมที่ผู้นิเทศได้นำมาทดลองใช้ในการพัฒนาศักยภาพ ด้วยการมอบหมายให้เข้าร่วมการฝึกอบรมกับสถาบันต่าง ๆ การติดตั้งอินเทอร์เนตในศูนย์พัฒนาเด็กเล็ก การเรียนรู้ผ่านกิจกรรม ต่าง ๆ ที่ศูนย์พัฒนาเด็กเล็กได้จัดขึ้น จัดกิจกรรมใหม่ ๆ ให้เกิดขึ้น รวมทั้งกิจกรรมโต๊ะกลมสนทนาเพื่อการเรียนรู้ซึ่งกันและกัน สร้างความเข้าใจในการทำงาน และการสร้างทัศนคติที่ดีในการทำงานร่วมกัน และวิธีการสร้างการเรียนรู้เชิงปฏิบัติ(Action learning) ในศูนย์พัฒนาเด็กเล็กใช้แนวทางการของทำวิจัยมาเป็นการจัดการเรียนรู้ในศูนย์พัฒนาเด็กเล็ก โดยการ

1. กำหนดปัญหา
2. กำหนดวิธีการแก้ไขปัญหา

* อะไรที่เราสามารถทำได้ดีที่สุด ผลงานเด่นของครู
* การจัดตั้งงบประมาณ หรือการดำเนินงานที่ไม่ต้องใช้งบประมาณ

1. กำหนดเป้าหมายความสำเร็จที่ต้องการมุ่งไปถึง (วิสัยทัศน์)
2. กำหนดแผนการดำเนินงาน/กลุ่มเป้าหมาย
3. ดำเนินการโดยการจัดตั้งชุมชนผู้ปฏิบัติ ด้วยการจัดเวทีการแลกเปลี่ยนเรียนรู้แบบพบปะกัน และแบบผ่านไลน์หรือเฟส
4. สร้างวัฒนธรรมการเรียนรู้ขององค์กรและการแลกเปลี่ยนเรียนรู้
   1. การนั่งโต๊ะกลม อย่างน้อยสัปดาห์ละ 3 วัน
   2. การพูดคุยกันระหว่างกองการศึกษา ศูนย์พัฒนาเด็กเล็ก อย่างน้อยเดือนละ 2 ครั้ง
   3. การพูดคุยกันระหว่างศูนย์พัฒนาเด็กเล็ก กองการศึกษา และผู้บริหารองค์กรปกครองส่วนท้องถิ่น ผู้ปกครองหรือคณะกรรมการศูนย์พัฒนาเด็กเล็ก อย่างน้อยเดือนละ 1 ครั้ง
5. ดำเนินการให้มีกระบวนการเรียนรู้ในองค์กรที่เข้มแข็ง การเรียนรู้จากการปฏิบัติ โดยการปฏิบัติแต่ละขั้นตอนของการเรียนรู้
   1. การเรียนรู้เชิงปรับตัว
   2. การเรียนรู้เชิงคาดการณ์
   3. การเรียนรู้เชิงปฏิบัติ

อีกทั้งผู้นิเทศมีความเห็นว่า คนเรามักจะไม่ชอบให้ใครมาแนะนำ ดังนั้น การปฏิบัติงานใด ๆ ที่จะให้มีประสิทธิภาพควรเริ่มจากการกำหนดปัญหา และดำเนินการแก้ไขปัญหาด้วยระเบียบวิธีวิจัย และสร้างการเรียนรู้อย่างต่อเนื่อง

2.5 การปรับปรุงแผนกลยุทธ์และการค้นหาความรู้จากภายนอก

ผู้นิเทศ กำหนดการปรึกษาหารือ เพื่อปรับปรุงแผนการดำเนินงานของศูนย์พัฒนาเด็กเล็ก และกำหนดกิจกรรม โครงการต่าง ๆ รวมทั้งการร่วมปรึกษาหารือ

ร่วมหารือกับผู้บริหารโรงเรียนและคุณครูโรงเรียนประถมศึกษาที่อยู่ในเขตพื้นที่ เพื่อการเชื่อมต่อการทำงาน และการพัฒนาเด็กปฐมวัยอย่างถูกทิศทาง การขอตัวบุคลากรทางการศึกษาจากโรงเรียนมาช่วยในกิจกรรมภาษาต่างประเทศ

ส่งเสริมกิจกรรมการให้เด็กออกไปเรียนรู้ในแหล่งเรียนรู้รอบบริเวณ และในพื้นที่ นอกพื้นที่ โดยกิจกรรมที่ออกนอกพื้นที่หมู่บ้านก็จะมีผู้ปกครองและคณะกรรมการศูนย์พัฒนาเด็กเล็กร่วมกิจกรรมด้วยทุกครั้ง

การสนับสนุนให้คณะครูศูนย์พัฒนาเด็กเล็กไปร่วมกิจกรรมเกี่ยวกับการเพิ่มประสิทธิภาพการจัดทำหลักสูตรปฐมวัยเกี่ยวกับจังหวัดสตูลในฐานะที่ได้รับการเป็นอุทยานธรณีโลกแห่งแรกของประเทศไทย และได้นำความรู้ที่ได้รับมาเพิ่มเติมในแผนกลยุทธ์ และการจัดกิจกรรมของศูนย์พัฒนาเด็กเล็ก

3) ส่วนประเมินและเผยแพร่นวัตกรรม ประกอบด้วย

1. การประเมินความสำเร็จของกลยุทธ์และการรวบรวมแนวปฏิบัติที่ดี

2. การเผยแพร่ความสำเร็จและนวัตกรรมจากการดำเนินงาน

4) ส่วนผลผลิต

1. การประเมินความสำเร็จในการพัฒนาเด็ก

2. การประเมินระบบการทำงาน

โครงงานแต่ละส่วนจะช่วยพัฒนาทักษะ **4Cs** ได้แก่ Critical Thinking (ทักษะการคิดวิเคราะห์), Communication (ทักษะการสื่อสาร), Collaboration (ทักษะการทำงานเป็นทีม) และ Creative Problem-solving (ทักษะการแก้ปัญหาเชิงสร้างสรรค์) กระบวนการทำงานทำให้เด็กรับมือกับความขัดแย้งและควบคุมตนเอง เพื่อใช้ชีวิตอยู่ร่วมกับผู้อื่นได้

5) ส่วนควบคุมระบบ

1. มาตรฐานและตัวชี้วัดจากการประเมินภายนอก

2. หลักสูตรปฐมวัย

3. ระเบียบข้อบังคับต่าง ๆ ที่เกี่ยวข้อง

(นางสาวเต็มศิริ สองเมือง)

ผู้อำนวยการกองการศึกษา ศาสนาและวัฒนธรรม